***MAL****: BOKMÅL*

*Tildeling for 2024 utbetales fortløpende etter at regnskapsrapporter er innlevert - tidligst i* *løpet av mars.*

*Dersom enheten har fått utsatt frist for godkjent plan, må et avsnitt om dette legges inn i brevet.*

*For eksempel:*

*Etter avsnittet på s.1 «Det vises til …:»:*

*«For [navn på sokn] vil det etter [frist for godkjenning av plan] være et vilkår for tildeling at det foreligger en godkjent lokal plan for trosopplæring. Dersom en slik lokal godkjent plan for trosopplæring ikke foreligger, kan bispedømmerådet holde tilbake den aktuelle tildelingen til trosopplæring»*

**Tildeling av øremerkede midler til trosopplæring i Den norske kirke.**

Bispedømmerådet tildeler midler til gjennomføring av trosopplæring for aldersgruppen 0-18 år i alle menigheter innenfor fellesrådsområdet for 2024 i henhold til vedlagte oversikt, i tråd med lokale planer.

Hele tilskuddet for 2024 utbetales, med evt. fratrekk etter avregning av ubenyttede midler fra 2023.

Midlene fellesrådet nå får tildelt til trosopplæring er basert på tildelingene som ble avtalt for hver menighet/samarbeidende menigheter i gjennomføringsfasen.

**Fellesrådets forvaltning av midlene**

Det vises til godkjenningsbrev fra biskop, godkjente lokale planer for trosopplæring i menighetene innenfor fellesrådsområdet, opprettede stillinger, tidligere avtaler og vedtak fra gjennomføringsfasen og Forskrift om økonomiforvaltning i sokn i Den norske kirke av 01.01.2021. Tildelingen gis til fellesrådet med henvisning til § 17 i kirkeordning for Den norske kirke.

Målet er gjennomføring av en systematisk og sammenhengende trosopplæring for alle innenfor fellesrådsområdet i alderen 0-18 år, uavhengig av funksjonsevne. Godkjente lokale planer for trosopplæring i fellesrådsområdet skal være førende for anvendelsen av tilskuddet. Plan for trosopplæring, vedtatt av Kirkemøtet i 2009, er retningsgivende for trosopplæringsarbeidet i den enkelte menighet. Menighetsrådet er ansvarlig for videreutvikling og gjennomføring av lokale planer, ref. § 12 i kirkeordning for Den norske kirke.

Tilskuddet er gitt for å styrke trosopplæringen for barn og unge, og skal anvendes på personalutgifter og driftsmidler inkludert aktivitetsrelaterte utgifter, kurs- og opplæringsutgifter samt utgifter til informasjonsarbeid og administrasjon.

**Vilkår for tildelingen**

*Kirkelig fellesråd skal*

1. legge til rette for gjennomføring av godkjente lokale planer for trosopplæring for døpte mellom 0-18 år i alle menighetene/samarbeidende menigheter i fellesrådsområdet iht. §12 i kirkeordning for Den norske kirke.
2. sammen med menighetsråd finne gode samhandlingsmåter til beste for gjennomføring av godkjente lokale planer. Dette i tråd med ansvar og oppgaver slik de er skissert i kirkeordning for Den norske kirke.
3. sørge for at personalressurser og tilskuddsmidler blir disponert på en måte som bidrar til at det gis et trosopplæringstilbud i alle menighetene i tråd med lokale planer.
4. som valgt organ, vedta et samlet budsjett for tilskuddsmidlene fra bispedømmerådet. Budsjettet skal bl.a. fordele midlene på henholdsvis personalkostnader og driftsmidler. Fellesrådet skal også vedta andel av driftsmidlene som stilles til disposisjon for hvert menighetsråd.
5. føre regnskap for trosopplæringstilskuddet og tilhørende utgifter. Regnskapet må føres på eget koststed/prosjekt pr. sokn slik at egnede rapporter kan tas ut. I de tilfeller der menighetsrådene fører regnskap for driftsmidler, skal disse føres på eget sted og menighetsrådet skal rapportere til fellesrådet på bruken av midlene, slik at fellesrådet kan sende en fullstendig oversikt på anvendelsen av tilskuddet til bispedømmerådet. Til sammen skal dette gi en oversikt over hvordan hele tilskuddet fra bispedømmerådet til trosopplæring er anvendt.
6. sørge for at rapportering på regnskap og aktivitet følges opp i henhold til fastsatte frister og rutiner.

Framtidige tilskudd til formålet forutsetter en videreføring av tildeling fra departementet.

**Rapportering**

Regnskap for det tildelte beløp i 2024 innrapporteres til bispedømmet så snart som mulig i 2025, men senest innen 15. mai 2025. Utbetaling av tilskuddet for 2025 vil først skje etter at rapport for 2024 er mottatt.

Regnskapet rapporteres på fastlagt skjema, se [https://dennorskekirke.sharepoint.com/sites/Intranett/SitePages/Tilskuddsforvaltning---trosopplæring,-diakoni,-undervisning-og-kirkemusikk.aspx?locale=nb-no](https://dennorskekirke.sharepoint.com/sites/Intranett/SitePages/Tilskuddsforvaltning---trosoppl%C3%A6ring%2C-diakoni%2C-undervisning-og-kirkemusikk.aspx?locale=nb-no)

I tillegg vil vi be om at eventuelle revisjonsbemerkninger i nummererte brev fra revisor sendes bispedømmerådet så snart de måtte foreligge.

Rapport for gjennomførte tiltak og vurdering av status for menighetens trosopplæring i 2024 skal leveres innen 15. januar 2025 ved hjelp av det digitale planverktøyet for trosopplæring, på [trosopplaring.kirken.no](https://trosopplaring.kirken.no)

**Ubenyttede midler**

Ved underforbruk/vakanse har fellesrådet mulighet til å omdisponere midler mellom budsjettets poster. Endringene skal avtales med berørte menigheter.

For 2024 vil ubenyttede midler på inntil **fem** prosent av total tildeling til fellesrådet, overføres automatisk til neste budsjettår. Ubenyttede midler avsettes i bundet fond. Det er ikke anledning til å akkumulere mindreforbruk over flere år som utgjør mer enn fem prosent av årlig tildeling.

Ubenyttede midler over **fem** prosent av tildelingssummen, går automatisk til fratrekk i neste års bevilgning og forvaltes av bispedømmerådet til trosopplæring i bispedømmet. For tilskuddsmottakere med lav tildeling er grensen **kr** 1**0.000**, selv om det er mer enn femprosent av tildelingen.

**Kontrolladgang og mulige sanksjoner**

Bispedømmerådet og/eller felles økonomienhet har adgang til å foreta nødvendig kontroll med at de tildelte midler nyttes i henhold til forutsetningene i dette tildelingsbrev. Dersom det i ettertid viser seg at tilskuddet ikke er benyttet til det gitte formål kan bispedømmerådet kreve deler eller hele beløpet tilbakebetalt.

Med vennlig hilsen

e.f.

Stiftsdirektør

Kopi:       menighet/er, prost, eventuelle samarbeidende fellesråd